Uusi lippu
Te immet taivahalle nostakaa
 uus lippu liehumaan,
 mi hulmuellen tietä viittoaa
 päämäärään korkeaan

 Te jälleen temmatkaatte vapauteen
 siskonne sidotut,
 ja sytyttäkää paloon uudelleen
 myös sydän sammunut!

 Niin, herättäin ja valaisten,
 ei miekoin, tapparin,
 vaan valon voimin taistellen
 on voitto ihanin!

Lauri Soini.

Lähde: Palvelijatarlehti. Toukok. N:o 1–2 1905.

Lauri Soini
Runot
Palvelijatarlehti
1905